

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/15-01/08

URBROJ: 2186/10-01/1-15-02

Vidovec, 09.09.2015.

**Z A P I S N I K**

**sa 18. sjednice Općinskog vijeća Općine Vidovec, održane dana 09. rujna 2015. godine, ( srijeda ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 18. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog, djelatnice Jedinstvenog upravnog odjela Općine Vidovec i osobe na stručnom osposobljavanju.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 10 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivan Kliček, Ivan Benček, Dubravko Zavrtnik, Marijo Serini, Srećko Županić, Hrvoje Hosni, Nikola Pozder

**SJEDNICI NISU PRISUSTVOVALI ČLANOVI OPĆINSKOG VIJEĆA** : Nadica Cafuk, Damir Hosni, Ivica Papec, Krunoslav Puček, Ivan Kušćar – izostanak opravdali.

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica načelnika Dubravka Rog, adm.tajnica Andreja Peharda, Martina Kliček v.d.pročelnice i osobe na stručnom osposobljavanju Nikolina Koščak, Emina Ljubek i Petra Medved.

**USVAJANJE ZAPISNIKA SA 17. SJEDNICE OPĆINSKOG VIJEĆA OPĆINE VIDOVEC održane dana 20. srpnja 2015. godine.**

Predsjednik Općinskog vijeća Zdravko Pizek :

„Prije otvaranja sjednice, dobili ste svi zapisnik sa 17. sjednice, otvaram raspravu. Ako nema zatvaram raspravu, dajem zapisnik na glasovanje, molim da se izjasnite dizanjem ruku“.

Tko je za :10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 17. sjednice Općinskog vijeća Općine Vidovec usvojeni jednoglasno sa 10 glasova od 10 prisutnih članova Općinskog vijeća.**

**UTVRĐIVANJE DNEVNOG REDA ZA 18. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek:

„Otvaram 18. sjednicu Općinskog vijeća Općine Vidovec i predlažem slijedeći :

**D N E V N I R E D**

1. Prijedlog Odluke o potpisivanju Povelje o bratimljenju između Općine Vidovec (Republika Hrvatska) i Općine Acquaviva Collecroce (Italija),
2. Prijedlog Odluke o potpisivanju Povelje bratimljenju Općine Vidovec (Republika Hrvatska) i Općina Dornava (Republika Slovenija)
3. Razno

Predsjednik Općinskog vijeća Zdravko Pizek:

„Ima li tko drugi prijedlog. Ako nema dajem na glasovanje. Tko je za takav prijedlog“.

Tko je za :10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek:**

**„Konstatiram jednoglasno, sa 10 glasova od 10 prisutnih članova Općinskog vijeća“.**

**Točka 1.**

**Prijedlog Odluke o potpisivanju Povelje o bratimljenju između Općine Vidovec (Republika Hrvatska) i Općine Acquaviva Collecroce (Italija)**

Načelnik Bruno Hranić:

„Svi znate, javili smo se na projekt odnosno natječaj Europa za građane te smo prošli na tom projektu. Iz naše županije prošle su dvije općine, Beretinec i Općina Vidovec. To nam je drugi projekt na kojem smo prošli, dobili smo 12 000 eura za taj projekt.

Našli smo partnere, odnosno pomogao nam je naš ured u Bruxellesu, gđa. Zvonka koja vodi taj Ured nam je puno pomogla oko ispunjavanja dokumentacije za taj projekt i sve je dogovoreno da se projekt odradi za vrijeme Zeljarijade sljedeći tjedan i da se potpiše Povelja o bratimljenju.

Zakonom je propisano da Općinsko vijeće donosi Odluku o bratimljenju. Prva točka je Općina Acquaviva Collecroce, to su moliški Hrvati-jug Italije i Općina Dornava iz Slovenije s kojima smo već prije surađivali na određenim projektima i upoznali se. Udruga žena će sudjelovati u tom projektu iz naše strane. Talijani i Slovenci dolaze u petak tako da će trajati u petak, subotu i nedjelju. U subotu imamo okrugle stolove i radionice. U nedjelju će biti uručivanje povelja o bratimljenju. Emina je praktički izvršni direktor cijelog tog projekta i sve zasad ide svojim tijekom. Odluka o potpisivanju mora biti zasebna i za svaku se mora posebno glasati. Nakon toga moramo kad Vijeće donese odluku proslijediti državnim tijelima koja su za to zadužena“.

Predsjednik Općinskog vijeća Zdravko Pizek :

„Hvala načelniku. Otvaram raspravu. Pitanja, prijedlozi. Dajem prvu točku na glasovanje. Tko je za to“.

Tko je za :10 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Prijedlog Odluke o potpisivanju Povelje o bratimljenju između Općine Vidovec (Republika Hrvatska) i Općine Acquaviva Collecroce (Italija) usvojeni jednoglasno sa 10 glasova od 10 prisutnih članova Općinskog vijeća.**

**Točka 2.**

**Prijedlog Odluke o potpisivanju Povelje o bratimljenju Općine Vidovec (Republika Hrvatska) i Općina Dornava (Republika Slovenija)**

Predsjednik Općinskog vijeća Zdravko Pizek :

„Otvaram raspravu. Tko je za takav prijedlog“.

**„Konstatiram jednoglasno, sa 10 glasova od 10 prisutnih članova Općinskog vijeća“.**

**Točka 2.**

 **Razno**

Načelnik Bruno Hranić:

„Svake godine donosimo odluke s malim zakašnjenjem, a odnose se na prijevoz osnovnoškolaca i srednjoškolaca. Prošle godine donijeli smo odluku da ide prijevoz osnovnoškolaca, isto tako i ove godine. Već je krenula osnovna škola. Imamo potpisan ugovor sa Autobusnim prijevozom Varaždin koji je jedini licenciran za prijevoz školske djece po istim cijenama tako da predlažem Vijeću da se donese Odluka da se i dalje financira prijevoz osnovnoškolaca na području Općine Vidovec i da se od 01.10. kao i svake godine sufinancira prijevoz srednjoškolaca iz Nedeljanca“.

Predsjednik Općinskog vijeća Zdravko Pizek :

„Otvaram raspravu. Zatvaram raspravu. Tko je za takav prijedlog “.

Tko je za :10 članova Vijeća

Tko je protiv : 0

Ima li suzdržanih : 0

Predsjednik Općinskog vijeća Zdravko Pizek :

**„Konstatiram jednoglasno, sa 10 glasova od 10 prisutnih članova Općinskog vijeća“**

Predsjednik Općinskog vijeća Zdravko Pizek :

„Da li će se isplatiti dnevnice za ovu sjednicu ili ne. Tko je za to da se ne isplate?

**„Konstatiram jednoglasno“.**

Predsjednik Općinskog vijeća Zdravko Pizek zatvorio je 18. sjednicu Općinskog vijeća Općine Vidovec u 19 sati i 20 minuta.

Općinsko vijeće Općine Vidovec

Predsjednik

Zdravko Pizek

Zapisnik sastavila

Andreja Peharda